open-index/open-wikipedia-markdown huggingface dataset:
Κυβέρνηση Σπύρου Κυπριανού 1978

Η **Κυβέρνηση Σπύρου Κυπριανού** (28 Φεβρουαρίου 1978 – 28 Φεβρουαρίου 1983) ήταν η 5η κυβέρνηση της Κύπρου και η δεύτερη κυβέρνηση του Σπύρου Κυπριανού.

## Ιστορικό
Η Κυβέρνηση Σπύρου Κυπριανού προέκυψε μετά από τις προεδρικές εκλογές του 1978, στις οποίες ο Σπύρος Κυπριανού εξελέγη Πρόεδρος της Κυπριακής Δημοκρατίας άνευ ανθυποψηφίου. Η τελετή εγκατάστασης έγινε σε συνεδρία της Βουλής των Αντιπροσώπων στις 28 Φεβρουαρίου 1978. Την 1η Μαρτίου 1978 όλοι οι υπουργοί υπέβαλλαν τις παραιτήσεις τους και παρέμειναν μερικές ακόμα μέρες στη θέση τους μέχρι να σχηματιστεί νέα κυβέρνηση. 

## Σύνθεση

### Χρονοδιάγραμμα σύνθεσης

### Αρχική σύνθεση
Ο πίνακας που ακολουθεί παρουσιάζει τη αρχική σύνθεση της κυβέρνησης:

### Ανασχηματισμός 1980
Ο Σπύρος Κυπριανού προέβη σε ανασχηματισμό της κυβέρνησης στις 9 Σεπτεμβρίου 1980:

* στη θέση του Υπουργού Οικονομικών διορίστηκε ο Αυξέντης Αυξεντίου
* στη θέση του Υπουργού Προεδρίας διορίστηκε ο Στέλιος Κατσελλής
* στη θέση του Υπουργού Παιδείας διορίστηκε ο Νικόλαος Κονομής
* στη θέση του Υπουργού Συγκοινωνιών και Έργων διορίστηκε ο Γεώργιος Χατζηκώστας
* στη θέση του Υπουργού Εμπορίου και Βιομηχανίας διορίστηκε ο Κωνσταντίνος Κιττής
* στη θέση του Υπουργό Γεωργίας και Φυσικών Πόρων διορίστηκε ο Νίκος Παττίχης
* στη θέση του Υπουργού Εργασίας και Κοινωνικών Ασφαλίσεων διορίστηκε ο Γεώργιος Σταυρινάκης
* στη θέση του Υπουργού Υγείας διορίστηκε ο Γεώργιος Τομπάζος
* στη θέση του Υπουργού Δικαιοσύνης διορίστηκε ο Ανδρέας Δημητριάδης
* στη θέση του Υφυπουργού Εσωτερικών διορίστηκε ο Πέτρος Στυλιανού.

Στις 9 Σεπτεμβρίου 1980 ολοκληρώθηκε η θητεία του Υφυπουργού Παιδείας. Δεν διορίστηκε κάποιο άλλο πρόσωπο στη θέση αυτή.

Στις 1η Οκτωβρίου 1981 στη θέση του Κυβερνητικού Εκπροσώπου διορίστηκε ο Πάνος Ιωάννου.

### Ανασχηματισμός 1982
Ο Σπύρος Κυπριανού προέβη σε ανασχηματισμό της κυβέρνησης στις 20 Απριλίου 1982:

* στη θέση του Υπουργού Οικονομικών διορίστηκε ο Σίμος Βασιλείου
* στη θέση του Υπουργού Εμπορίου και Βιομηχανίας διορίστηκε ο Γεώργιος Ανδρέου
* στη θέση του Υπουργού Παιδείας διορίστηκε ο Πάνος Ιωάννου
* στη θέση του Υπουργού Συγκοινωνιών και Έργων διορίστηκε ο Χρίστος Μαυρέλλης
* στη θέση του Υπουργού Γεωργίας και Φυσικών Πόρων διορίστηκε ο Δημήτρης Χριστοδούλου
* στη θέση του Υπουργού Υγείας διορίστηκε ο Χρίστος Πελεκάνος
* στη θέση του Υπουργού Εργασίας και Κοινωνικών Ασφαλίσεων διορίστηκε ο Παύλος Παπαγεωργίου
* στη θέση του Υπουργού Δικαιοσύνης διορίστηκε ο Φοίβος Κληρίδης
* στη θέση του Υφυπουργού Εσωτερικών διορίστηκε ο Ηλίας Ηλιάδης.

Στις 17 Σεπτεμβρίου 1982 απεβίωσε ο Υπουργός Παιδείας Πάνος Ιωάννου. Στη θέση του διορίστηκε ο Στέλιος Κατσελλής στις 23 Σεπτεμβρίου 1982. Την ίδια ημέρα στη θέση του Υπουργού Προεδρίας διορίστηκε ο Ντίνος Μιχαηλίδης.

## Παραπομπές


Κυρπιανου Σπυρου 1978
Βαλτούδι Κιλκίς

Το **Βαλτούδι** ή *Ζιουταίικα* είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς.

## Γεωγραφικά - ιστορικά στοιχεία
Το Βαλτούδι βρίσκεται προς τα σύνορα της Ελλάδας με τη Βόρεια Μακεδονία και τα βόρεια του κάμπου του Κιλκίς σε υψόμετρο 60 μέτρα. Το χωριό απέχει περίπου 27 χλμ. ΒΔ. από το Κιλκίς (μέσω Άνω Απόστολοι), 67 χλμ. Β.-ΒΔ. από τη Θεσσαλονίκη και 27 χλμ. ΝΔ. από το συνοριακό σταθμό Δοϊράνης. 

Το χωριό κατοικήθηκε το 1918 από την οικογένεια του Σαρακατσάνου Ευάγγελου Ζιούτα, γι΄αυτό αναφέρεται και ως *Ζιουτέικα*. Πριν την εγκατάσταση των Σαρακατσάνων κατοικούσαν κυρίως Βούλγαροι και ονομαζόταν *Γκαβαλιανοί. *Έτσι αναφέρεται, μετά την απελευθέρωση, το 1919 στο ΦΕΚ 48Α - 05/03/1919 να προσαρτάται στην τότε κοινότητα Δραγομιρίου (Βαφειοχωρίου). Το 1927 με το ΦΕΚ 179Α - 30/08/1927 μετονομάστηκε σε Βαλτούδι. Σύμφωνα με το σχέδιο Καλλικράτης, μαζί με το Βαφειοχώρι, την Κοτύλη, τον Ξηρόλακκο και το Χερσοτόπι αποτελούν την τοπική κοινότητα Βαφειοχωρίου που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 27 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Κούπα Κιλκίς

Η **Κούπα** (βλαχομογλενίτικα: Cupa, *Κούπα*) είναι ορεινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 700 μέτρα. Αποτελεί ένα από τα χωριά των Βλαχομογλενιτών της Παιονίας. 

## Γεωγραφικά - ιστορία στοιχεία
Η Κούπα βρίσκεται στα σύνορα της Ελλάδας με τη Βόρεια Μακεδονία και τα όρια με την Περιφερειακή Ενότητα Πέλλας. Είναι κτισμένο στις πλαγιές του όρους Πάικο, σε απόσταση 35 χλμ. ΒΔ. από το Πολύκαστρο (έδρα του Δήμου) και 7 χλμ. Ν.-ΝΔ. από το Σκρα όπου έγινε η ομώνυμη μάχη, μία από τις σημαντικότερες μάχες του Μακεδονικού Μετώπου κατά τον Α' Παγκόσμιο Πόλεμο. Το χωριό πολιτισμικά ανήκει στα λεγόμενα Βλαχομογλενίτικα χωριά της Παιονίας, όπου οι κάτοικοί του ομιλούν ένα Ρομαντικό ιδίωμα, τη μογλενίτικη γλώσσα. Σύμφωνα με την παράδοση η ονομασία του οφείλεται στον πρώτο κάτοικό του που λεγόταν Κούπης και κατέφυγε με την οικογένειά του στην περιοχή για να αποφύγει τους Τούρκους. Η αρχική θέση του οικισμού ήταν  βορειοδυτικότερα από τη σημερινή, στην τοποθεσία "Βέκλιακουπ" (βλάχικα: Παλαιά Κούπα) και λόγω επιδημίας χολέρας το 1700 ερημώθηκε.

Λίγο πριν την απελευθέρωση της Μακεδονίας(Βιλαέτι της Θεσσαλονίκης) από τον δεσμό της Οθωμανικής αυτοκρατορίας, κατά τον Πρώτο βαλκανικό πόλεμο και συγκεκριμένα τον Οκτώβριο του 1912, οι κάτοικοί της Κούπας αγόρασαν τα περίχωρα του χωριού, συμπεριλαμβανομένων των δασών, και το χωριό, από τον τοπικό Πασά, Αλί Φερίντ και κατέχουν τα πλήρη δημογραφικά, οικολογικά, και οικονομικά δικαιώματα του χωριού έως και σήμερα. 

### Αξιοθέατα
Η εκκλησία του χωριού Κοίμηση της Θεοτόκου από το 1991 έχει χαρακτηριστεί ιστορικό διατηρητέο μνημείο. Πρόκειται για τρίκλιτη ξυλόστεγη βασιλική που χρονολογείται στο πρώτο μισό του 19ου αιώνα και *"διασώζει στο εσωτερικό την αρχική του μορφή με αξιόλογα διακοσμητικά στοιχεία και αποτελεί μοναδική μαρτυρία αυτών των χρόνων στην περιοχή αυτή"*.

Η ευρύτερη περιοχή της Κούπας χαρακτηρίζεται από σπάνιας πυκνότητας και ανάπτυξης δάση βελανιδιάς και οξιάς, έχει πολλά φυσικά σπήλαια, τρεχούμενα νερά και πηγές με πιο σημαντική αυτή με ξινό ιαματικό νερό.

## Διοικητικά στοιχεία
Η Κούπα αναφέρεται επίσημα, μετά την απελευθέρωση, το 1919 στο ΦΕΚ 48Α - 05/03/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με το Σκρα αποτελούν την τοπική κοινότητα Σκρα που ανήκει στη δημοτική ενότητα Αξιούπολης του Δήμου Παιονίας και σύμφωνα με την απογραφή του 2011 έχει πληθυσμό 47 κατοίκους.

## Εξωτερικοί σύνδεσμοι

* Ο  Διονύσης Παπατσάφας για την ιστορία της Κούπας, βίντεο και έρευνα του Θεοδώρου Καλ (Thede Kahl) 2006 από την ανθολογία μεγλενοβλαχικών κειμένων στην Αυστριακή Ακαδημία Επιστημών

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Τερέζα Λοουρένσο

Η **Τερέζα**, πορτογαλ. Teresa Lourenço (γενν. 1330) ήταν ερωμένη του Πέτρου Α΄ της Πορτογαλίας. 

## Βιογραφία
Γεννήθηκε στη Λισαβόνα. Σύμφωνα με τον Φερνάο Λόπες, Πορτογάλο χρεονικογράφο του 15ου αι., ήταν ευγενής και ονομαζόταν δόνα Τερέιζα Λοουρένσο από τη Γαλικία. Όμως τον 18ο αι. αποδείχθηκε από τον Αντόνιο Γκαετάνο ντε Σόουζα, με έγγραφο που βρήκε στο Εθνικό Αρχείο ντα Τόρρε ντο Τόμπο, ότι ήταν μία κοινή κόρη από τη Λισαβόνα. Η μητέρα της Σάντσα Μαρτίνς και ο πατέρας της Λοουρένσο ήταν έμποροι.

Έπειτα από τη δολοφονία τής Ινές ντε Κάστρο, 2ης συζύγου του Πέτρου Α΄, ο βασιλιάς έκανε σχέση μαζί της. Η Τερέζα έμεινε έγκυος και έκανε τον Ιωάννη. Ο Πέτρος Α΄ εμπιστεύθηκε το παιδί στον πατέρα της για την ανατροφή του με σκοπό να τον κάνει ιππότη. Πράγματι το 1364 ο Ιωάννης έγινε μεγάλος Μάγιστρος του Τάγματος του Αβίς. Μάλιστα, έπειτα από την Κρίση των ετών 1383-85, έγινε και βασιλιάς της Πορτογαλίας.

Έπειτα από τη γέννηση του Ιωάννη, δεν γνωρίζουμε κάτι για την Τερέζα, για τη σχέση με τον γιο της, τον Πέτρο Α΄ ή αν παντρεύτηκε. Μέσω του γιου της, έγινε η πρόγονος διαφόρων ηγεμόνων: του Ερρίκου του *Θαλασσοπόρου*, του Καρόλου δούκα της Βουργουνδίας, της Ισαβέλλας Α΄ της Καστίλης, του Μαξιμιλιανού Α΄ της Γερμανίας και του Καρόλου Ε΄ της Γερμανίας. 

## Οικογένεια
Ήταν ερωμένη του Πέτρου Α΄ του Πορτογαλικού Οίκου της Ιβρέας βασιλιά της Πορτογαλίας και είχε τέκνο:
* Ιωάννης Α΄ 1357-1433, βασιλιάς της Πορτογαλίας.

## Πηγές
* Williamson, D. 1988. Debrett's Kings and Queens of Europe

## Υποσημειώσεις


Κατηγορία:Πορτογάλοι ευγενείς
Μαρία της Πορτογαλίας, κυρία του Μενέζες και Ορδούνια

Η **Μαρία**, ισπαν. Maria de Meneses de Orduña (γενν. π. 1290) από τον Πορτογαλικό Οίκο της Βουργουνδίας ήταν κόρη του κυρίου του Πορταλέγρε και με τους γάμους της έγινε πρώτα κυρία του Μενέσες και μετά κυρία της Ορδούνια.

## Βιογραφία
Ήταν η πρώτη κόρη του Αλφόνσου κυρίου του Πορταλέγρε και της Βιολάντε-Εμμανουέλας του Καστιλιανού Οίκου της Ιβρέας, κόρης του Εμμανουήλ κυρίου της Βιγιένας.

## Οικογένεια
Παντρεύτηκε πρώτα τον Τέγιο-Αλφόνσο κύριο του Μενέσες, γιο του Αλφόνσου Τέγιεθ κυρίου της Μολίνα (γιου του Αλφόνσου κυρίου της Μολίνα) και είχε τέκνα:
* Αλφόνσος Τέγιεθ, κύριος του Μενέσες, τιέδρα, Μοντεαλέγρα, Γκράζαλ ντε Κάμπος, Άλβα ντε Λίστε, Σαν Ρομάν & Βιγιαγαρθία ντε Κάμπος. Απεβ. νέος και τον διαδέχθηκε η αδελφή του.
* Ισαβέλλα Τέγιεθ, διαδέχθηκε τον αδελφό της. Παντρεύτηκε τον Ιωάννη-Αλφόνσο των Τέγιεθ ντε Μενέσες 6ο κύριο του Αλμπουρκέρκε και της Βιγιάλβα ντε λος Αλκόρες.

Το 1315 ο Τέγιο-Αλφόνσος απεβίωσε και η Μαρία έκανε δεύτερο γάμο, με τον Φερδινάνδο-Ντίαθ ντε Άρο κύριο της Ορδούνια και Μπαλμασέδα και είχε τέκνα:
* Ντιέγο Λόπεθ ντε Άρο, κύριος της Ορδούνια ντε Άρο. Νυμφεύτηκε τη Χουάνα ντε Κάστρο, κόρη του Πέτρος Φερνάνδεθ ντε Κάστρο και της Ισαβέλλας Πόνσε ντε Λεόν.
* Πέδρο Λόπεθ ντε Άρο, απεβ. νωρίς.

## Πρόγονοι



## Παραπομπές


## Πηγές
* Arco y Garay, Ricardo del (1954). Instituto Jerónimo Zurita. Consejo Superior de Investigaciones Científicas (ed.). Sepulcros de la Casa Real de Castilla. Madrid.
* Benavides, Antonio (1860). Memorias de Don Fernando IV de Castilla (1ª ed.). Madrid: Imprenta de Don José Rodríguez.
* Gaibrois Riaño de Ballesteros, Mercedes (1936). María de Molina, tres veces reina. Colección Vidas Memorables (1ª ed.). Madrid: Editorial Espasa-Calpe S.A.

Κατηγορία:Πορτογαλικός Οίκος της Βουργουνδίας
Βιολάντε Εμμανουέλα

Η **Βιολάντε-Εμμανουέλα**, πορτογαλ. Violante Manuel de Castilla (π. 1265 - 1314) από τον Καστιλιανό Οίκο της Ιβρέας ήταν κόρη του κυρίου της Βιγιένα και με τον γάμο της έγινε κυρία του Πορταλέγκρε.

## Βιογραφία
Ήταν η πρώτη κόρη (η μόνη από τον 1ο γάμο) του Εμμανουήλ κυρίου της Βιγιένα, Πενιάφιελ, Κουέγιαρ & Εσκαλόνα και της 1ης συζύγου του Κωνσταντίας του Οίκου της Βαρκελώνης, κόρης του Ιακώβου Α΄ της Αραγωνίας.

Έγινε κυρία του Έλτσε, Έλδα, Νοβέλδα, Μεδεγίν και του ημίσεως του Πενιάφιελ suo jure (ιδίω δικαιώματι). Απεβίωσε 49 ετών και τάφηκε στη μονή του Σάντο Ντομίνγο, η οποία όμως καταστράφηκε με τον σεισμό του 1755 στη Λισαβόνα. 

## Οικογένεια
Παντρεύτηκε το 1287 τον Αλφόνσο του Πορτογαλικού Οίκο υτης Βουργουνδίας κύριο του Πορταλέγρε και είχε τέκνα:
* Αλφόνσος π. 1288-π. 1300, κύριος της Λεϊρία, απεβ. 12 ετών.
* Μαρία γενν. π. 1290, παντρεύηκε πρώτα τον Τέλο Αλφόνσο ντε Μενέσες κύριο τού Μενέσες, γιο τού Αλφόνσου Τέλλες ντε Μολίνα (γιου τού Αλφόνσου κυρίου της Μολίνα) και μετά τον Φερδινάνδο-Ντιάθ δε Άρο κύριο της Ορδούνια και Βαλμασέδα.
* Ισαβέλλα, παντρεύτηκε τον Ιωάννη δε Καστίγια υ Άρο κύριο τού Θουέγιαρ και κύριο τού Βίσκαϋ.
* Κονστάνσα, παντρεύτηκε τον Νούνιο Γκονθάλεθ δε Λάρα κύριο τού Αλεγρέτε, Βίδε & Σίντρα.
* Βεατρίκη, παντρεύτηκε τον Πέδρο Φερνάντεθ δε Κάστρο κύριο τού Λέμος & Σαρρία.

## Πηγές
* Arco y Garay, Ricardo del (1954). Sepulcros de la Casa Real de Castilla. Madrid: Instituto Jerónimo Zurita. Consejo Superior de Investigaciones Científicas. OCLC 11366237.



Κατηγορία:Καστιλιανός Οίκος της Ιβρέας
Κατηγορία:Ινφάντας της Καστίλλης
Κατηγορία:Πριγκίπισσες της Ισπανίας
Κατηγορία:Ινφάντας της Πορτογαλίας
Γκιουλσέ Μπρισέλ

Η **Γκιουλσέ Μπρισέλ** (τουρκικά: *Gülse Birsel*, 11 Μαρτίου 1971) είναι Τούρκισσα ηθοποιός, συγγραφέας, σεναριογράφος και αρθρογράφος. Γεννήθηκε στην Κωνσταντινούπολη και ήταν κόρη του δικηγόρου Γκιουλτεκίν Σενέρ και της Σεμίχα Σενέρ.  Το μικρό της όνομα το πήρε από τις πρώτες συλλαβές των ονομάτων των γονιών της. Ο αδελφός της Μποζκούρτ ήταν αθλητής του βόλεϊ και οφθαλμίατρος. Η Μπρισέλ εκπλήρωσε τη δευτεροβάθμια εκπαίδευσή της στο σχολείο Beyoğlu Anadolu, και από τότε ήθελε να γίνει ηθοποιός. Παρόλα αυτά, η οικογένειά της ήταν αρνητική σε αυτήν την καριέρα, κατέληξε να σπουδάσει στο Πανεπιστήμιο Boğaziçi οικονομικά, ενώ μεταξύ το 1994 και το 1996, σπούδασε Καλές Τέχνες στο Πανεπιστήμιο Κολούμπια. 

Κατά τη φοίτησή της εκεί άρχισε να συνεργάζεται με το περιοδικό *Aktüel*.  Το 1996, γύρισε στην Τουρκία και ξεκίνησε να δουλεύει στον τηλεοπτικό σταθμό ATV. Περί το 1997, έγινε αρχισυντάκτρια της τουρκικής έκδοσης του περιοδικού *Esquire*. Ενώ από το 1997 έως και το 2003, έγινε αρχισυντάκτρια της τουρκικής έκδοσης του *[[Harper’s Bazaar]]*. Μεταξύ το 2001 και το 2002 υπήρξε και αρθρογράφος της καθημερινής τουρκικής εφημερίδας *Sabah*. Το 2002 έκανε το ντεμπούτο της στην τηλεόραση, με το  *g.a.g.*, του οποίου έγραψε και το σενάριο την επόμενη χρονιά. Το 2004, συμμετείχε τόσο ως ηθοποιός όσο και ως σεναριογράφος στην τηλεοπτική σειρά *Avrupa Yakası*.  Το 2005, έκανε και το κινηματογραφικό της ντεμπούτο με την ταινία *Hırsız Var!*.

Το 2008, μετέφερε την Ολυμπιακή Φλόγα στην Κωνσταντινούπολη. Το 2009, πρωταγωνίστησε στην ταινία *7 Kocalı Hürmüz*, όπως επίσης και στην ταινία *Aile Arasında* (2017). Η τελευταία ήταν και η πρώτη της προσπάθεια να γράψει σενάριο στον κινηματογράφο. Παράλληλα συνέχισε να έχει τον ρόλο της ηθοποιού και της σεναριογράφου και στη σειρά *Yalan Dünya*, χωρίς να αφήσει τελείως την αρθρογραφία, αφού το 2013 έγινε αρθρογράφος της *[[Hürriyet]]*, έως και το 2019, που παραιτήθηκε. Η Μπίρσελ, επίσης, είναι και συγγραφέας έχοντας κυκλοφορήσει έξι βιβλία. Τον Αύγουστο του 1999 παντρεύτηκε τον Μουράτ Μπιρσέλ, χωρίς, όμως, να έχουν αποκτήσει παιδιά, αφού θεωρεί τον εαυτό της ακατάλληλο να γίνει μάνα. 

## Παραπομπές


## Εξωτερικοί σύνδεσμοι
* 
* Birsel's biography'' 

Κατηγορία:Τούρκισσες ηθοποιοί
Κατηγορία:Τούρκοι συγγραφείς
Κατηγορία:Τούρκοι σεναριογράφοι
Σάντσα του Αλένκερ

H **Σάντσα**, πορτογαλ. Sancha de Alenquer (1180 - 13 Μαρτίου 1229) από τον Πορτογαλικό Οίκο της Βουργουνδίας ήταν πριγκίπισσα της Πορτογαλίας και κυρία του Αλένκερ suo jure (ιδίω δικαιώματι).

## Βιογραφία
Ήταν η δεύτερη κόρη του Σάντσο Α΄ της Πορτογαλίας και της Ντούλσε του Οίκου της Βαρκελώνης, κόρης του Ραϋμόνδου-Βερεγγάριου Δ΄ κόμη της Βαρκελώνης.

Γεννήθηκε στην Κοΐμπρα. Το 1229 ίδρυσε μονή στο Θέλας (Celas). Κατείχε το φέουδο του Αλένκερ. Απεβίωσε στη μονή αυτή και τάφηκε εκεί. Η σορός της μεταφέρθηκε στο αββαείο του Λορβάνιο από την αδελφή της Θηρεσία. Το 1705 αγιοποιήθηκε από τον πάπα Κλήμη ΙΑ΄ με τη βούλα του *ollicitudo Pastoralis Offi* μαζί με την αδελφή της Θηρεσία.

## Πρόγονοι


## Πηγές
* Carvalho Correia, Francisco (2008). O Mosteiro de Santo Tirso, de 978 a 1588: A silhueta de uma entidade projectada no chao de uma história milenária (in Portuguese). Santiago de Compostela: Facultade de Xeografía e História. Universidade de Santiago de Compostela. ISBN 978-8498-8703-81.
* Rodrigues Oliveira, Ana (2010). Rainhas medievais de Portugal. Dezassete mulheres, duas dinastias, quatro séculos de História (in Portuguese). Lisbon: A esfera dos livros. ISBN 978-989-626-261-7.
* Sotto Mayor Pizarro, José Augusto (1997). Linhagens Medievais Portuguesas: Genealogias e Estratégias (1279-1325) (in Portuguese). Porto: Thesis, published by author.



Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας
Κιρ Στάρμερ

Ο **Κιρ Ρόντνεϊ Στάρμερ** (· Λονδίνο, 2 Σεπτεμβρίου 1962) είναι Βρετανός δικηγόρος και πολιτικός. Υπηρετεί ως Πρωθυπουργός του Ηνωμένου Βασιλείου από τις 5 Ιουλίου 2024 και ως Ηγέτης του Εργατικού Κόμματος από τον Απρίλιο του 2020.  

Είναι μέλος της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Χόλμπορν Εντ Σαιντ Πάνκρας, από τον Μάιο του 2015.

## Βιογραφικά στοιχεία
Ο Στάρμερ γεννήθηκε τον Σεπτέμβριο του 1962 στο νότιο Λονδίνο και μεγάλωσε στο Σάρρεϋ της Αγγλίας. Προέρχεται από οικογένεια όπου στήριζει το Εργατικό Κόμμα. Αποφοίτησε από το Λύκειο "Reigate Grammar School" στο Σάρρεϋ το 1981. Επίσης, είναι κάτοχος διπλωμάτων μουσικής πάνω στο Φλάουτο, στο Πιάνο και το Βιολί, από την μουσική σχολή "Guildhall School of Music and Drama" του Λονδίνου. 

Σπούδασε νομική στο Πανεπιστήμιο του Λιντς, λαμβάνοντας αριστούχος (*First Class Honours*) πτυχίο το 1985. Πραγματοποίησε μεταπτυχιακές σπουδές πάνω στο Αστικό Δίκαιο στο Πανεπιστήμιο της Οξφόρδης, και έλαβε μεταπτυχιακό δίπλωμα (*BCL*) το 1986.

Είναι εγγεγραμμένος στον δικηγορικό σύλλογο του Σίτι του Λονδίνου από το 1987. Μετά την εγγραφή του στον δικηγορικό σύλλογο, εργάστηκε αποκλειστικά ως δικηγόρος υπεράσπισης ειδικευμένος σε θέματα ανθρωπίνων δικαιωμάτων, πριν οριστεί ως Σύμβουλος της Βασίλισσας (QC) το 2002. Το 2008 έγινε Διευθυντής Δημόσιας Εισαγγελίας (DPP) και Προϊστάμενος της Βασιλικής Εισαγγελίας (CPS), θέση που διατήρησε ως το 2013. Για τον ρόλο του ως Διευθυντή Δημόσιας Εισαγγελίας, χρίστηκε Ιππότης του Τάγματος του Λουτρού (KCB) το 2014. 

Εξελέγη στη Βουλή των Κοινοτήτων στις γενικές εκλογές του 2015 και ο Τζέρεμι Κόρμπιν τον όρισε ως σκιώδη Υπουργό Μετανάστευσης, θέση από την οποία ο Στάρμερ παραιτήθηκε το 2016 μαζί με πολλούς άλλους βουλευτές του Εργατικού Κόμματος σε ένδειξη διαμαρτυρίας για την ηγεσία του Κόρμπιν. Αργότερα διορίστηκε σκιώδης υπουργός αρμόδιος για την έξοδο του Ηνωμένου Βασιλείου από την Ευρωπαϊκή Ένωση. Μετά την ήττα του Εργατικού Κόμματος στις γενικές εκλογές του 2019, ο Στάρμερ εξελέγη νέος ηγέτης του Εργατικού Κόμματος στις 4 Απριλίου 2020.  

Τον Μάιο του 2022, η βρετανική αστυνομία ανακοίνωσε την έναρξη έρευνας για εικαζόμενη παραβίαση των κανόνων υγειονομικού περιορισμού που ίσχυαν το 2021 στο Ηνωμένο Βασίλειο.

Ο Στάρμερ έχει χαρακτηριστεί ως κεντροαριστερός έως και κεντρώος πολιτικός. Γενικότερα είναι μετριοπαθές μέλος του Εργατικού Κόμματος. 

#### Προσωπική ζωή
Είναι παντρεμένος από το 2007 με την δικηγόρο Βικτώρια Αλεξάντερ, με την οποία έχουν αποκτήσει 2 παιδιά. Αυτοπροσδιορίζεται ως άθεος. Είναι υποστηρικτής της Άρσεναλ και έχει ασχοληθεί ερασιτεχνικά στο παρελθόν με το ποδόσφαιρο. Έχει δηλώσει πως είναι χορτοφάγος. 

Διαμένει στο βόρειο Λονδίνο.

## Παραπομπές

΄

Κατηγορία:Ηγέτες του Εργατικού Κόμματος (Ηνωμένο Βασίλειο)
Κατηγορία:Πολιτικοί του Εργατικού Κόμματος (Ηνωμένο Βασίλειο)
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Βρετανοί πολιτικοί
Κατηγορία:Απόφοιτοι Πανεπιστημίου του Ληντς
Κατηγορία:Απόφοιτοι του Πανεπιστημίου της Οξφόρδης
Κατηγορία:Πρωθυπουργοί του Ηνωμένου Βασιλείου
Σταρμερ
Μαφάλντα της Πορτογαλίας (γενν. 1153)

H **Μαφάλντα** (=Ματθίλδη), πορτογαλ. Mafalda de Portugal (1153 - μετά το 1162) από τον Πορτογαλικό Οίκο της Βουργουνδίας ήταν πριγκίπισσα (infanta) της Πορτογαλίας.

## Βιογραφία
Ήταν η τρίτη κόρη του Αλφόνσου Α΄ της Πορτογαλίας και της Ματθίλδης, κόρης του Αμεδαίου Β΄ κόμη της Σαβοΐας.

Γεννήθηκε στην Κοΐμπρα. Το 1160 ο πατέρας της με τον Ραϋμόνδο-Βερεγγάριο Δ΄ κόμη της Βαρκελώνης διαπραγματεύθηκαν τον γάμο της με τον γιο εκείνου Αλφόνσο Β΄ της Αραγωνίας, ο οποίος ήταν 3-4 ετών. Όμως όταν το 1162 απεβίωσε ο Ραϋμόνδος-Βερεγάριος Δ΄, ο Αλφόνσος Β΄ έπεισε τη μητέρα του, τη χήρα Πετρονίλα των Χιμένεθ να ακυρώσει τον σχεδιαζόμενο γάμο και να νυμφευτεί τη Σάντσα, κόρη του Αλφόνσου Ζ΄ του Λεόν & της Καστίλης.

Αυτό δεν επηρέασε τη σχέση της Πορτογαλίας με την Αραγωνία, καθως ο νεότερος αδελφός τής Μαφάλντας, ο Σάντσο Α΄ της Πορτογαλίας, νυμφεύτηκε τη Ντούλσε, αδελφή του Αλφόνσου Β΄ το 1174.

## Πρόγονοι



## Πηγές
* Caetano de Souza, Antonio (1735). Historia Genealógica de la Real Casa Portuguesa (PDF) (in Portuguese). Vol. I. Lisbon: Lisboa Occidental, na oficina de Joseph Antonio da Sylva. ISBN 978-84-8109-908-9.
* Mattoso, José (2014). D. Afonso Henriques (in Portuguese). Lisbon: Temas e Debates. ISBN 978-972-759-911-0.
* Rodrigues Oliveira, Ana (2010). Rainhas medievais de Portugal. Dezassete mulheres, duas dinastias, quatro séculos de História (in Portuguese). Lisbon: A esfera dos livros. ISBN 978-989-626-261-7.

## Αναφορές σε πηγές


Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας
Γεώργιος Δροσόπουλος

Ο **Γεώργιος Δροσόπουλος** (1895 - 1974) ήταν Έλληνας πολιτικός.

## Βιογραφικά στοιχεία

Ήταν γιος του Αντωνίου Δροσοπούλου, μεταλλειολόγου στα μεταλλεία Μήλου και ανηψιού -αδελφός του πατέρα του- του διοικητή της ΕΤΕ Ιωάννη Δροσόπουλου. Αδελφή του ήταν η Μαρία Δροσοπούλου, σύζυγος του πολιτικού Αναστασίου Λιακόπουλου. 

Ήταν βιομήχανος. Στις εκλογές του 1946 εξελέγη βουλευτής Κυκλάδων με την υποστήριξη του Λαϊκού Κόμματος. Στην υπηρεσιακή κυβέρνηση Πιπινέλη διετέλεσε υπουργός Βιομηχανίας. 

Ήταν παντρεμένος με την Σοφία Κολιαλέξη και γιος του ήταν ο Αντώνιος Δροσόπουλος.

## Πηγές


Κατηγορία:Βουλευτές Κυκλάδων
Κατηγορία:Έλληνες υπουργοί Βιομηχανίας
Αχιλλέας Παπαλουκάς (αποσαφήνιση)

Με το ονοματεπώνυμο **Αχιλλέας Παπαλουκάς** αναφέρονται οι:

* Αχιλλέας Παπαλουκάς, βουλευτής Φθιώτιδας
* Αχιλλέας Ι. Παπαλουκάς, βουλευτής Φθιώτιδας και εγγονός του προηγούμενου
Μέτσια Λόπες δε Άρο

H **Μέτσια** Λόπες (πορτογαλ.) ή Λόπεθ (ισπαν.), Mécia Lopes (-ez) de Haro (π. 1215 - 1270) από τον Οίκο του Άρο ήταν κόρη του κυρίου του Μπίσκαϋ και με τον γάμο της έγινε βασίλισσα της Πορτογαλίας.

## Βιογραφία
Ήταν η δεύτερη κόρη του Λόπε Ντίαθ Β΄ κυρίου του Μπίσκαϋ και της Ουρράκας Αλφόνσο του Καστιλιανικού Οίκου της Ιβρέας, νόθης κόρης του Αλφόνσου Θ΄ του Λεόν.

## Οικογένεια
Παντρεύτηκε πρώτα το 1234 τον Άλβαρο Πέρεθ ντε Κάστρο, που απεβίωσε το 1240. 

Περί το 1240 η Μέτσια έκανε δεύτερο γάμο με τον Σάντσο Β΄ του Πορτογαλικού Οίκου της Βουργουνδίας βασιλιά της Πορτογαλίας. Δεν απέκτησε απογόνους από τους γάμους της.

## Πηγές
* LA FIGANIÈRE, Frederico Francisco de, Memorias das rainhas de Portugal, p. 85 a 98, Typographia universal, 1859
* SERRÃO, Joaquim Veríssimo, História de Portugal, t. I, 3ª ed., Editorial Verbo

## Παραπομπές


Κατηγορία:Βασίλισσες της Πορτογαλίας
Μερικισμός

[μικρογραφία|300x300εσ| [Μασχάλη|Οι μασχάλες, τα στήθη, οι γλουτοί, ο ομφαλός, τα χέρια, τα μαλλιά και τα πέλματα αποτελούν τους πιο συνηθισμένους μερικισμούς. ]]
Ο **μερικισμός** (αγγλ: Partialism) είναι το σεξουαλικό ενδιαφέρον με αποκλειστική εστίαση σε ένα συγκεκριμένο μέρος του σώματος εκτός από τα γεννητικά όργανα.    Ο μερικισμός κατηγοριοποιείται στις φετιχιστικές διαταραχές στο DSM-5 της Αμερικανικής Ψυχιατρικής Ένωσης μόνο εάν προκαλεί σημαντική ψυχοκοινωνική δυσφορία στο άτομο ή αν έχει επιζήμιες επιπτώσεις σε σημαντικούς τομείς της ζωής του. Στο DSM-IV, θεωρήθηκε ξεχωριστή παραφιλία, αλλά συγχωνεύθηκε στις φετιχιστικές διαταραχές από το DSM-5.  Τα άτομα τα οποία εμφανίζουν μερικισμό περιγράφουν την ανατομία που τους ενδιαφέρει, έχοντας ίση ή μεγαλύτερη ερωτική έλξη για αυτά, όπως έχουν και για τα γεννητικά όργανα.  

Ο μερικισμός εμφανίζεται σε ετεροφυλόφιλους, αμφιφυλόφιλους και ομοφυλόφιλους .   Το πέλμα θεωρείται ένας από τους πιο συνηθισμένους μερικισμούς.   

## Τύποι
Οι παρακάτω είναι κάποιοι από τους μερικισμούς που συναντώνται συχνά στους ανθρώπους:      

## Βιβλιογραφικές αναφορές

Κατηγορία:Παραφιλίες
Κατηγορία:Ερωτικός φετιχισμός
Φετιχισμός μαστού

μικρογραφία|Εικόνα που επικεντρώνεται στους μαστούς.
Ως παραφιλία, ο **φετιχισμός μαστού** (επίσης γνωστός ως **μαστοφιλία**) είναι το εξαιρετικά παράτυπο σεξουαλικό ενδιαφέρον που επικεντρώνεται στους μαστούς (βλέπε μερικισμός). Ο όρος *φετιχισμός μαστού* χρησιμοποιείται επίσης με μη παραφιλική έννοια, για να αναφερθεί κάποιος στην πολιτισμική προσοχή των γυναικείων μαστών και στη σεξουαλικότητα που αντιπροσωπεύουν. 

Οι επιστήμονες υποθέτουν ότι η μη παραφιλική σεξουαλική έλξη στους μαστούς είναι το αποτέλεσμα της λειτουργίας τους ως δευτερεύον χαρακτηριστικό του φύλου. Οι μαστοί παίζουν σημαντικό ρόλο τόσο στη σεξουαλική ηδονή όσο και στην αναπαραγωγή. 

Ορισμένοι συγγραφείς συζήτησαν το σύγχρονο έντονο ενδιαφέρον για τους μαστούς μεταξύ των ετεροφυλόφιλων ανδρών στις δυτικές κοινωνίες, ιδιαίτερα στις Ηνωμένες Πολιτείες, στο πλαίσιο του σεξουαλικού φετιχισμού.

## Παραπομπές


Μαστος φετιχισμος
Κατηγορία:Παραφιλίες
Κατηγορία:Μαστός
Κυνηγός Μεσσήνης

Ο **Κυνηγός Μεσσήνης** είναι χωριό της Περιφερειακής Ενότητας Μεσσηνίας, στην Περιφέρεια Πελοποννήσου. Ο οικισμός υπάγεται στην Κοινότητα Παλαιοκάστρου και διοικητικά ανήκει στη Δημοτική Ενότητα Τρικόρφου, του Δήμου Μεσσήνης.

## Πληροφορίες
Ο Κυνηγός βρίσκεται σε υψόμετρο 550 μέτρων και έχει 52 κατοίκους, σύμφωνα με την Απογραφή του 2011. Το 1991 είχε 75 κατοίκους. Ο ταχυδρομικός του κώδικας είναι 24013.

Το χωριό Κυνηγός Πύλου, οφείλει το όνομά του, στο χωριό Κυνηγός, καθώς οι πρώτοι κάτοικοί του, προέρχονται από αυτό το χωριό της Μεσσήνης.

## Διοικητικές μεταβολές
Στις 21-04-1835, ο οικισμός Κυνηγός προσαρτάται στο Δήμο Υάμειας και στις 18-12-1840, αποσπάται από το Δήμο Υάμειας και προσαρτάται στο Δήμο Ιθώμης. Στις 08-12-1845, προσαρτάται στο Δήμο Αριστομένους και στις 31-08-1912, προσαρτάται στην Κοινότητα Λοΐου (μετονομασθείσα στις 22-12-1927, σε Κοινότητα Διοδίων). Στις 09-10-1913, προσαρτάται στην Κοινότητα Χαλβάτσου (μετέπειτα Κοινότητα Κεφαλόβρυσου, στις 21-05-1956) και στις 20-12-1913, ο Κυνηγός ορίζεται έδρα της Κοινότητας Κυνηγού. Στις 12-06-1956, ο Κυνηγός παύει να είναι έδρα της Κοινότητας Κυνηγού και έδρα της Κοινότητας ορίζεται ο οικισμός Ξηροκάσι (Παλαιόκαστρο από 14-02-1961). Στις 07-01-1959, ο Κυνηγός μετονομάζεται σε Παλαιόκαστρο και στις 14-02-1961, μετονομάζεται πάλι σε Κυνηγός. Στις 04-12-1997, ο οικισμός Κυνηγός προσαρτάται στην Κοινότητα Τρικόρφου και στις 07-06-2010, προσαρτάται στο Δήμο Μεσσήνης.

## Δείτε επίσης

* Δήμος Υάμειας
* Αρχαία Υάμεια
* Υάμεια

## Εξωτερικοί σύνδεσμοι

*Κυνηγός Μεσσήνης (Βίντεο του Σπύρου Φωτόπουλου στο youtube)

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Κατηγορία:Δήμος Υάμειας
Μπράνκα της Γκουαδαλαχάρα

: *Να μη συγχέεται με τη μικρανιψιά της [[Λευκή της Πορτογαλίας (1259-1321)]].*

Η **Μπράνκα**, πορτογαλ. Infanta Branca, Lady of Guadalajara (1198 - π. 1240) από τον Πορτογαλικό Οίκο της Βουργουνδίας ήταν πριγκίπισσα της Πορτογαλίας.

## Βιογραφία
Ήταν η πέμπτη κόρη του Σάντσο Α΄ της Πορτογαλίας και της Ντούλσε του Οίκου της Βαρκελώνης, κόρης του Ραϋμόνδου-Βερεγγάριου Δ΄ κόμη της Βαρκελώνης. 

Μάλλον ήταν δίδυμη με την αδελφή της Μπερενγκάρια. Ανατράφηκε στην Αυλή με τον πατέρα της και την ερωμένη του, κάποια Ριμπεϊρίνα. Όταν έγινε εννέα ετών εστάλη με τις αδελφές της στο μοναστήρι του Λορβάνιο. Έγινε μοναχή σε μονή της Γκουαδαλαχάρα. Απεβίωσε 42 ετών και τάφηκε στη μονή Σάντα Κρουζ της Κοΐμπρα, όπου και η μητέρα της είχε ταφεί.

## Πρόγονοι


## Πηγές
* Rodrigues Oliveira, Ana (2010). Rainhas medievais de Portugal. Dezassete mulheres, duas dinastias, quatro séculos de História (in Portuguese). Lisbon: A esfera dos livros. ISBN 978-989-626-261-7.



Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας
Ηλικία

**Ηλικία** είναι ο χρόνος ο οποίος έχει διαμεσολαβήσει από την γέννηση ενός οργανισμού μέχρι το παρόν. Στην αστρονομία η ηλικία είναι το διάστημα που έχει μεσολαβήσει από την δημιουργία ενός πλανήτη ή ενός γαλαξία ή άλλου σώματος μέχρι σήμερα.

## Δείτε επίσης

* Παιδική ηλικία
* Τρίτη ηλικία, η οποία ξεκινά γύρω στα 65 έτη.

## Παραπομπές

Κατηγορία:Ανθρώπινη ανάπτυξη
Κάρλις Σκάλμπε

Ο **Κάρλις Σκάλμπε** ( -14 Απριλίου 1945 ) ήταν Λετονός συγγραφέας, ποιητής και ακτιβιστής. Είναι γνωστός για τα 72 παραμύθια του που είναι πραγματικά γραμμένα για ενήλικες. 

## Παιδική ηλικία και φοίτηση
Οι γονείς του Σκάλμπε ήταν χριστιανοί. Ο πατέρας του ήταν  μανιώδης  αναγνώστης τόσο των σύγχρονων έργων όσο και της Βίβλου, λέγοντας ότι την έχει αποστηθίσει. Ο ίδιος ο Σκάλμπε διδάχτηκε από την μητέρα του ανάγνωση και ήταν σε θέση να διαβάζει από την ηλικία των  7 ετών. Ένα χρόνο αργότερα όταν ο  Καρλις Σκάλμπε ήταν 8 ετών, ο 55χρονος πατέρας του  πέθανε με αποτέλεσμα η μητέρα του να ανέλαβει πλήρως την συντήρηση της οικογένειας. 

Ο Σκάλμπε εισήλθε για πρώτη φορά σε σχολείο της Βέρνης, παρακολουθώντας μαθήματα από το 1887 έως το 1890, όπου το αγαπημένο του θέμα ήταν μελέτη της Βίβλου. Εκεί ανέπτυξε στενή σχέση με τον Έρνεστ Φέλσμπεργκ. Ο Σκάλμπε έγραψε το πρώτο του ποίημα σε ηλικία 12  χρονών και προσπάθησε να γράψει το πρώτο του παραμύθι λίγο καιρό μετά. 

## Παραπομπές


Κατηγορία:Λετονοί συγγραφείς
Άλβις Χέρμανις

Ο **Άλβις Χέρμανις** (γεννημένος στις 27 Απριλίου 1965 στη Ρίγα) είναι Λετονός διευθυντής θεάτρου, σκηνογράφος και ηθοποιός. Από το 1997 εργάζεται στο θέατρο της Νέας Ρίγας. Ο Χέρμανις ήταν ένας από τους δημιουργούς του θεάτρου το 1992 και από το 1997 εργάστηκε ως διευθυντής του. 

Ο Χέρμανις γεννήθηκε στη Ρίγα. Αναγκάστηκε να εγκαταλείψει τον αθλητισμό σε ηλικία 15 ετών για λόγους υγείας. Από το 1981 έως το 1982 ο Χέρμανις παρακολούθησε το στούντιο καλλιτεχνών της Ρίγα. Συνέχισε την εκπαίδευσή του από το 1984 μέχρι το 1988 στο τμήμα θεάτρου του Ωδείου της Λετονίας. 

Ως ηθοποιός, εμφανίστηκε σε διάφορες ταινίες στα τέλη της δεκαετίας του 1980. Για το ρόλο του στο *Fotogrāfija ar sievieti un mežakuili* έλαβε το Βραβείο Καλύτερου Ηθοποιού στο φεστιβάλ Lielais Kristaps το 1987. 

Εκτός από το θέατρο της Νέας Ρίγας, ο Χέρμανις έχει σκηνοθετήσει μεταξύ άλλων διάφορα έργα στην Αυστρία, τη Γερμανία, τη Ρωσία και την Ελβετία. Ορισμένα έργα του Θεάτρου της Νέας Ρίγας έχουν ταξιδέψει σε ολόκληρη την Ευρώπη. 

Το 2007 ο Χέρμανις αρνήθηκε να παραλάβει το Τάγμα Τριών Αστέρων από τα χέρια του προέδρου Βάλντις Ζάτλερς . Το έλαβε τελικά το 2012, όταν ο Ζάτλερς είχε ήδη φύγει από το αξίωμα. 

Το 2003 ο Χέρμανις κέρδισε το Βραβείο Νέων Διευθυντών στο Φεστιβάλ του Σάλτσμπουργκ με τον Νικολάι Γκόγκολ. Αυτή η απρόοπτη επιτυχία άνοιξε το δρόμο για μια μακρόχρονη σταδιοδρομία στο γερμανόφωνο θέατρο, ξεκινώντας από τη Φρανκφούρτη και το Ρουρτιενάλε, στη συνέχεια στο Βερολίνο, στη Ζυρίχη και στη Βιέννη. Εργάζεται συνεχώς στο Μπούργκτεατερ, στο εθνικό θέατρο της Αυστρίας. 
*<span class="noprint" data-ve-ignore="true" style="font-size:85%; font-style: normal;">&nbsp; &#x5B; [[:de:Das weite Land|de]] &#x5D;</span>*  
[αριστερά|μικρογραφία|300x300εσ| ''Η [Τροβατόρε* στο [[Φεστιβάλ του Σάλτσμπουργκ]] το 2014 ]]
Από το 2012, ο Χέρμανς επίσης καθοδηγεί και δημιουργεί σύνολα για παραγωγές [[Όπερα|όπερας]] - αρχικά καλούνται από το Φεστιβάλ του Σάλτσμπουργκ στο σκηνικό *Die Soldaten* του  [[Μπερντ Αλόις Τσίμερμαν]]. Το επόμενο έτος, και πάλι στο Σάλτσμπουργκ, ο Hermanis παρουσίασε την όπερα *Gawain* του Χάρισον Μπέρτουιστλ. 

Το 2014 ήταν υπεύθυνος για την παραγωγή του *Τροβατόρε'' με την Άννα Νετρέμπκο, τη Μαρί-Νικόλ Λεμιέ, τον Φραντσέσκο Μέλι και τον Πλάθιντο Ντομίνγκο. 

Το 2015 ο Χέρμανς ακύρωσε μια παραγωγή με το Θέατρο Θαλίας προγραμματισμένη για την άνοιξη του 2016. Σε δήλωση, ανέφερε ως έναν από τους λόγους και τη θέση του θεάτρου ως «Κέντρο Καλωσορίσματος Προσφύγων».  

## Παραπομπές


## Εξωτερικοί σύνδεσμοι
*     
* Προφίλ Hermanis, αρχική σελίδα Theatre της Νέας Ρίγας (in Latvian) 

Κατηγορία:Σελίδες με μη επιθεωρημένες μεταφράσεις
Κατηγορία:Λετονοί
Femen

Η **Femen** (Φέμεν, στυλιζαρισμένο ως **FEMEN**), είναι ουκρανική φεμινιστική ομάδα ακτιβιστριών που αποσκοπεί στην προστασία των δικαιωμάτων των γυναικών. Η οργάνωση έγινε παγκοσμίως γνωστή για τη διοργάνωση αμφιλεγόμενων  γυμνόστηθων διαδηλώσεων ενάντια στον σεξουαλικό τουρισμό,  στα θρησκευτικά ιδρύματα, στον σεξισμό, στην ομοφοβία και σε άλλα κοινωνικά, εθνικά και διεθνή θέματα. Ιδρύθηκε στην Ουκρανία, η ομάδα έχει πλέον έδρα στο Παρίσι. 

Αυτοπροδιορίζεται ως οργάνωση που «μάχεται κατά της πατριαρχίας στις τρεις εκδηλώσεις της - τη σεξουαλική εκμετάλλευση των γυναικών, τη δικτατορία και τη θρησκεία» και έχει δηλώσει πως ο στόχος της είναι «ο σεξτρεμισμός που χρησιμεύει στην προστασία των δικαιωμάτων των γυναικών».  Οι ακτιβίστριες της Femen κρατούνται τακτικά από την αστυνομία σε απάντηση προς τις διαμαρτυρίες τους.  

## Παραπομπές


Κατηγορία:Πολιτική της Ουκρανίας
Κατηγορία:Πολιτικές διαμάχες
Κατηγορία:Σελίδες με πηγές CS1 στα Ουκρανικά (uk)
Γοργόπη Κιλκίς

Η **Γοργόπη** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 80 μέτρα.

## Γεωγραφία - Αξιοθέατα
Η Γοργόπη βρίσκεται στην κοιλάδα του Μεγάλου ποταμού (ή Γοργόπης), που είναι παραπόταμος του Αξιού, σε απόσταση 7 χλμ. Ν Δ. από το Πολύκαστρο (έδρα του Δήμου), ανάμεσα στη Γουμένισσα (Δ.) και την Αξιούπολη (ΒΑ.). Αξιοθέατο του χωριού είναι το Λαογραφικό Μουσείο της με αντικείμενα οικιακής χρήσης (αργαλειό, πινακοτές κ.α.) που έφεραν οι πρόσφυγες (από Μικρά Ασία, Πόντο, Ανατολική Θράκη) που εγκαταστάθηκαν μετά την ανταλλαγή πληθυσμών και τα χρησιμοποιούσαν μέχρι τη δεκαετία του 70' και του 80'. Θρησκευτικό αξιοθέατο του χωριού είναι η εκκλησία του Αγίου Νικολάου, η οποία είναι τρίκλιτη βασιλική κτισμένη το 1802 με εσωτερικό διάκοσμο (τέμπλο, αναλόγια, εικόνες) του 19ου αιώνα και η οποία έχει ανακηρυχθεί ιστορικό διατηρητέο μνημείο.

## Ονομασία - Διοικητικά
Αναφέρεται ως *Γοργόπ*, μετά την απελευθέρωση, το 1919 στο ΦΕΚ 80Α - 14/04/1919 να προσαρτάται στην τότε κοινότητα Μποεμίτσης (Αξιουπόλεως). Το 1926 με το ΦΕΚ 217Α - 30/06/1926 ορίζεται έδρα της ομώνυμης νεοϊδρυθείσας κοινότητας και στη συνέχεια με το ΦΕΚ 401Α - 12/11/1926 μετονομάστηκε αρχικά σε *Γοργώπη* ενώ το 1940 διορθώθηκε σε Γοργόπη. Σύμφωνα με το σχέδιο Καλλικράτης αποτελεί την τοπική κοινότητα Γοργόπης που ανήκει στη δημοτική ενότητα Αξιούπολης του Δήμου Παιονίας και σύμφωνα με την απογραφή του 2011 έχει πληθυσμό 872 κατοίκους.

## Κοινοτάρχες
Μετά το 1975, πρόεδροι της κοινότητας διατέλεσαν οι:

* 1975-1977 Παναγιώτης Τσιτουρίδης  (*απεβίωσε εν ενεργεία*) Σκοτώθηκε σε τροχαίο δυστύχημα την 1η Απριλίου 1977. 
* 1979-1982 Βασίλης Παναγιωτίδης
* 1983-1990 Ιωάννης Γαρόπουλος
* 1991-1998 Κωνσταντίνος Χατζηνικολάου

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Δογάνης Κιλκίς

Ο **Δογάνης** ή η **Δογάνη** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 80 μέτρα.

## Γεωγραφία
Ο Δογάνης βρίσκεται στα σύνορα της Ελλάδας με τη Βόρεια Μακεδονία δυτικά του Αξιού ποταμού, σε απόσταση 24 χλμ. Β.-ΒΔ. από το Πολύκαστρο (έδρα του Δήμου) και 6 χλμ. ΝΔ. από το συνοριακό σταθμό Ευζώνων.

## Ιστορία
Η ονομασία του είναι στη μνήμη του ανθυπολοχαγού Ευστάθιου Δογάνη  που σκοτώθηκε τον Φεβρουάριο του 1917, στις μάχες του Σκρα υπερασπιζόμενος τον γειτονικό λοφο "Σεμέν Ντε Φερ" από τους Βουλγάρους. Οι κάτοικοι του χωριού ασχολούνται με την γεωργία (σιτάρι,  αραβόσιτο, ηλίανθο, τριφύλλι, ελαιοκάμβη και πατάτες) και λιγότερο με την κτηνοτροφία. . Αναφέρεται το 1760, επί Οθωμανικής Αυτοκρατορίας, με κατοίκους αποκλειστικά Έλληνες.

Η παλιά ονομασία είναι *Σλώπνιτσα* και έτσι αναφέρεται, μετά την απελευθέρωση, το 1919 στο ΦΕΚ 80Α - 14/04/1919 να προσαρτάται στην τότε κοινότητα Σεχόβου (Ειδομένης). Αργότερα μετονομάστηκε σε *Κάστρο* και το 1928 με το ΦΕΚ 81Α - 14/05/1928 μετονομάστηκε σε Δογάνη. Σύμφωνα με το σχέδιο Καλλικράτης, μαζί με την Ειδομένη και το Χαμηλό αποτελούν την τοπική κοινότητα Ειδομένης  που ανήκει στη δημοτική ενότητα Αξιούπολης του Δήμου Παιονίας και σύμφωνα με την απογραφή του 2011 έχει πληθυσμό 38 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Ραδιόφωνο και Τηλεόραση του Μαυροβουνίου

Το **Ραδιόφωνο και Τηλεόραση του Μαυροβουνίου** (σερβικά: *Radio i televizija Crne Gore / Радио и телевизија Црне Горе ή *'RTCG**, РТЦГ'') είναι ο δημόσιος ραδιοτηλεοπτικός φορέας του [[Μαυροβούνιο|Μαυροβουνίου]]. Πρόκειται για κρατική επιχείρηση με έδρα την [[Ποντγκόριτσα]], που αποτελείται από το «Ράδιο Μαυροβούνιο» (**RCG** - ''Radio Crne Gore'') και την «Τηλεόραση του Μαυροβουνίου» (**TVCG*' - *Televizija Crne Gore''). Τον Ιούλιο του 2001, το RTCG έγινε συνδεδεμένο μέλος της Ευρωπαϊκής Ραδιοτηλεοπτικής Ένωσης (EBU), και, μετά τη διακήρυξη της ανεξαρτησίας του Μαυροβουνίου το 2006, έγινε πλήρες μέλος της.

## Ιστορία
Ο πρώτος ραδιοφωνικός σταθμός στα Βαλκάνια και τη Νοτιοανατολική Ευρώπη δημιουργήθηκε στο Μαυροβούνιο με την έναρξη λειτουργίας ενός πομπού που βρισκόταν στο λόφο Βολουτζίτσα, κοντά στο Μπαρ, από τον Βασιλιά Νικόλαο Α΄ στις 3 Αυγούστου 1904. Το Ράδιο Τσετίνιε ξεκίνησε τις εκπομπές του στις 27 Νοεμβρίου 1944 και το 1949 δημιουργήθηκε το Ράδιο Τίτογκραντ. Το 1990 άλλαξε το όνομά του σε Ράδιο Crna Gora.

Η πρώτη κεραία τηλεόρασης τοποθετήθηκε στο όρος Λοβτσέν το 1957. Ήταν σε θέση να λάβει εικόνα από την Ιταλία. Το RTV Τίτογκραντ ιδρύθηκε το 1963 για την παραγωγή τηλεοπτικών προγραμμάτων. Το RTV Τίτογκραντ αργότερα μετονομάστηκε σε RTCG. Η πρώτη εκπομπή της Τηλεόρασης του Μαυροβουνίου (TVCG) στο Βελιγράδι μετέδιδε ειδησεογραφικό πρόγραμμα (1964).

Τον Οκτώβριο του 2002, το RTCG έγινε μέλος της EGTA (Ευρωπαϊκή Ομάδα Τηλεοπτικής Διαφήμισης). Ο σταθμός εκπέμπει επίσης στην Αυστραλία και τη Νέα Ζηλανδία μέσω του δορυφόρου Optus D2 της UBI World TV.

## Διοίκηση
Η λειτουργία του RTCG ρυθμίζεται από το Νόμο για τις Δημόσιες Υπηρεσίες Ραδιοφωνίας-Διάχυσης, που απαιτεί από αυτό να εξυπηρετεί τα συμφέροντα όλων των πολιτών του Μαυροβουνίου, ανεξάρτητα από την πολιτική, θρησκευτική, πολιτιστική, φυλετική ή έμφυλη σχέση τους.

Το RTCG διοικείται από ένα 9μελές συμβούλιο, το οποίο διορίζεται από το Κοινοβούλιο με απλή πλειοψηφία. Αν και η διαδικασία διορισμού θα πρέπει να διασφαλίζει την ανεξαρτησία του συμβουλίου, το γεγονός ότι ορισμένοι από τους φορείς που προτείνουν τους συμβούλους λαμβάνουν κρατική χρηματοδότηση έχει οδηγήσει τον ΟΑΣΕ και το Συμβούλιο της Ευρώπης να εκφράσουν ανησυχία σχετικά με την ανεξαρτησία τους από την εκάστωτε κυβέρνηση. Το συμβούλιο διορίζει τον γενικό διευθυντή του RTCG.

## Παραπομπές


Κατηγορία:Πολιτισμός του Μαυροβουνίου
Κατηγορία:Τηλεοπτικοί σταθμοί
Κατηγορία:Ραδιοφωνικοί σταθμοί
Παγκόσμιο Πρωτάθλημα Στίβου 2019 – 5000 μέτρα γυναικών

Τα **[[5000 μέτρα]] γυναικών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 2 έως τις 5 Οκτωβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Σειρές
Οι πέντε πρώτες κάθε σειράς (Q) και οι επόμενες πέντε γρηγορότερες (q) προκρίνονται στον τελικό.

### Τελικός

## Παραπομπές

005000μ Γυ
Καμποχώρι Κιλκίς

Το **Καμποχώρι** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 45 μέτρα.

## Γεωγραφία - Ιστορία
Το Καμποχώρι βρίσκεται δυτικά του Αξιού ποταμού και στις νότιες όχθες του παραπόταμού του Μεγάλου ποταμού (ή Γοργόπης), σε απόσταση 9 χλμ. Ν.-ΝΔ. από το Πολύκαστρο (έδρα του Δήμου). Στα μέσα του 15ου αιώνα, γύρω στο 1450, με την ονομασία Βαλκάτ, είχε 3 οικίες χριστιανών. Αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Ορυζάρτσης (Ρυζίων). Το 1926 με το ΦΕΚ 401Α - 12/11/1926 μετονομάστηκε αρχικά σε Καμπόχωρο και το 1935 διορθώνεται σε Καμποχώριον. Σύμφωνα με το σχέδιο Καλλικράτης, μαζί με τα Ρύζια και το Βαλτοτόπι αποτελούν την τοπική κοινότητα Ρυζίων που ανήκει στη δημοτική ενότητα Αξιούπολης του Δήμου Παιονίας και σύμφωνα με την απογραφή του 2011 έχει πληθυσμό 176 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Λιμάνι του Τάλιν

thumb|250px|Άποψη του λιμανιού του Τάλιν. Το **Λιμάνι του Τάλιν** () είναι η μεγαλύτερη λιμενική εγκατάσταση στην Εσθονία. Λαμβάνοντας υπόψη τόσο τη διακίνηση φορτίου όσο και την επιβατική κίνηση, αποτελεί ένα από τα μεγαλύτερα λιμάνια της Βαλτικής Θάλασσας.

Ο Οργανισμός Λιμένος του Τάλιν είναι μια κρατική επιχείρηση που κατέχει τη διαχείριση πέντε επιμέρους λιμενικών εγκαταστάσεων (δύο από αυτές βρίσκονται στο Τάλιν):

* Επιβατικό Λιμάνι του Τάλιν / Λιμάνι της Παλιάς Πόλης (*Vanasadam*) – Το μεγαλύτερο λιμάνι επιβατών στην Εσθονία. Βρίσκεται στο κέντρο του Τάλιν και αποτελεί ένα από τα πιο πολυσύχναστα λιμάνια επιβατών της Βαλτικής Θάλασσας
* Λιμάνι Μούγκα – Το μεγαλύτερο λιμάνι φορτοεκφόρτωσης εμπορευμάτων στην Εσθονία Βρίσκεται στο Μάαρντου, 13 χιλιόμετρα βορειοανατολικά του κέντρου του Τάλιν
* Νότιο Λιμάνι Παλντίσκι – Ένα λιμάνι φορτοεκφόρτωσης εμπορευμάτων στο Παλντίσκι, 40 χιλιόμετρα δυτικά του Τάλιν
* Λιμάνι Παλτζασάρε – Ένα μικρό λιμάνι εμπορευμάτων, που βρίσκεται λίγα χιλιόμετρα βορειοδυτικά του κέντρου του Τάλιν στο Παλτζασάρε
* Λιμάνι Σάαρεμαα – Ένα λιμάνι μεταφοράς επιβατών στο χωριό Νίνασε του νησιού Σάαρεμαα

Τον Οκτώβριο του 2016, η θυγατρική εταιρεία του Οργανισμού Λιμένος του Τάλιν, η TS Laevad, ανέλαβε την εκμετάλλευση των ακτοπλοϊκών δρομολογίων μεταξύ της εσθονικής ηπειρωτικής χώρας και των νησιών Σάαρεμαα και Χιίουμαα. Παράλληλα η θυγατρική του οργανισμού, OÜ TS Shipping, έχει την ιδιοκτησία και διαχείριση του παγοθραυστικού MSV Botnica.

Στις 29 Σεπτεμβρίου 2017, στην Ψηφιακή Σύνοδο κορυφής της Ευρωπαϊκής Ένωσης στο Τάλιν, ανακοινώθηκε η συνεργασία των εταιρειών Ericsson, Intel και Telia Estonia προκειμένου να ενεργοποιηθεί το πρώτο δημόσιο δίκτυο 5G στην Ευρώπη στο επιβατικό λιμάνι του Τάλιν και τη χρήση του από τους επιβάτες των κρουαζιεροπλοίων της ναυτιλιακής εταιρείας Tallink.

Το 2018, ο Οργανισμός Λιμένος του Τάλιν εισήχθη στο ομώνυμο Χρηματιστήριο της πόλης. Ήταν η πρώτη φορά, μετά από σχεδόν 20 χρόνια, που μια κρατική επιχείρηση στην Εσθονία εισερχόταν στην αγορά αξιών. Γινόταν επίσης η 2η μεγαλύτερη IPO σε αριθμό ιδιωτών επενδυτών που συμμετείχαν. Η Δημοκρατία της Εσθονίας παραμένει ως σήμερα ο μεγαλύτερος μέτοχος του Οργανισμού Λιμένος του Τάλιν, καθώς κατέχει το 67% της εταιρείας.

## Παραπομπές

## Εξωτερικοί σύνδεσμοι

*

Κατηγορία:Τάλιν
Ταλιν
Αγροτική Περιοχή Μπέυα

Η **Αγροτική Περιοχή Μπέυα** (αγγλικά: *Mbeya Rural District*, σουαχίλι:*Wilaya ya Mbeya Vijijini*) είναι μια από τις έξι Περιοχές στη Περιφέρεια Μπέυα (*Mbeya Region*) της Τανζανίας. Συνορεύει στα βόρεια με τις περιοχές Μπαράλι (*Mbarali District*) και Τσούνυα (*Chunya District*), στα νότια με τις περιοχές Αστική Περιοχή Μπέυα (*Mbeya Urban District*) και Ρούνγκουε (*Rungwe District*), στα ανατολικά με την Περιφέρεια Ιρίνγκα (*Iringa Region*) και στα δυτικά με την Περιοχή Μπόζι (*Mbozi District*). 

Σύμφωνα με την Εθνική Απογραφή της Τανζανίας, το 2002 ο πληθυσμός στην **Αγροτική Επαρχία Μπέυα** (*Mbeya Rural District*) ήταν 254.897 κάτοικοι, ενω, το 2012 ο πληθυσμός του αυξήθηκε σε 305.319 κατοίκους.

## Διοικητικές υποδιαιρέσεις

### Εκλογικές περιφέρειες
Για τις κοινοβουλευτικές εκλογές, η Τανζανία χωρίζεται σε εκλογικές περιφέρειες. Από τις εκλογές του 2010 η Αγροτική Περιοχή Μπέυα (*Mbeya Rural District*) είχε μια εκλογική περιφέρεια:

* Αγροτική Εκλογική Περιφέρεια Μπέυα (*Mbeya Vijijini Constituency*)

### Τμήματα
Το 2012, η Αγροτική Περιοχή Μπέυα (*Mbeya Rural District*) χωρίστηκε διοικητικά σε είκοσι έξι τμήματα (σε παρένθεση αναγράφονται οι κάτοικοι κατά το 2012):

#### Μεικτά Τμήματα

#### Αγροτικά Τμήματα

## Δείτε επίσης

## Σημειώσεις


## Παραπομπές


Κατηγορία:Επαρχίες της Τανζανίας
 
Κατηγορία:Επαρχίες της Περιφέρειας Μπέυα
Αστική Περιοχή Μπέυα

Η **Αστική Περιοχή Μπέυα** (αγγλικά: *Mbeya Urban District*, σουαχίλι:*Jiji la Mbeya* ή *Mbeya Mjini*) είναι μια από τις έξι Περιοχές στη Περιφέρεια Μπέυα (*Mbeya Region*) της Τανζανίας και αποτελείται από την έκταση της πόλης Μπέυα (*Mbeya*). Συνορεύει στα βόρεια με την Αγροτική Περιοχή Μπέυα (*Mbeya Rural District*), στα ανατολικά με την Περιοχή Ρούνγκουε (*Rungwe District*), στα νότια με την Περιοχή Ιλέτζε (*Ileje District*) και στα δυτικά με την Περιοχή Μπόζι (*Mbozi District*). 

Σύμφωνα με την απογραφή της Τανζανίας, κατά το 2002 ο πληθυσμός στην **Αστική Επαρχία Μπέυα** (*Mbeya Urban District*) ήταν 265.586 κάτοικοι, ενώ το 2012, ο πληθυσμός της αυξήθηκε σε 385.279 κατοίκους.

## Τμήματα
Το 2012, η Αστική Περιοχή Μπέυα (*Mbeya Urban District*) χωρίζεται διοικητικά σε τριάντα έξι τμήματα (σε παρένθεση αναγράφονται οι κάτοικοι κατά το 2012):

### Αστικά Τμήματα

## Δείτε επίσης

## Σημειώσεις


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μπέυα
Κατηγορία:Αστική Επαρχία Μπέυα
Περιοχή Κυέλα

Η **Περιοχή Κυέλα** (αγγλικά: *Kyela District*, σουαχίλι: *Wilaya ya Kyela*) είναι μια από τις έξη Περιοχές στην Περιφέρεια Μπέυα (*Mbeya Region*) της Τανζανίας.

Η Επαρχία Κυέλα (*Kyela District*) συνορεύει στα βόρεια με την Περιοχή Ρούνγκουε (*Rungwe District*), στα βορειοανατολικά με την Περιφέρεια Ντζόμπε (*Njombe Region*), στα νοτιοανατολικά με τη Λίμνη Νυάσα (*Lake Nyasa*), στα νότια με το Μαλάουι (*Malawi*) και στα δυτικά με την Περιοχή Ιλέτζε (*Ileje District*).

Σύμφωνα με την Εθνική Απογραφή της Τανζανίας, το 2002 ο πληθυσμός στην **Επαρχία Κυέλα** (*Kyela District*) ήταν 174.470 κάτοικοι,https://web.archive.org/web/20060608224222/http://www.tanzania.go.tz/census/census/districts/kyela.htm ενω, το 2012 ο πληθυσμός του αυξήθηκε σε 221.490 κατοίκους.

Επαρχιακός Επίτροπος στην Περιοχή Κυέλα (*Kyela District*) είναι ο *E. Mashimba*.https://web.archive.org/web/20060212005230/http://www.tanzania.go.tz/govdirf.html

## Διοικητικές υποδιαιρέσεις

### Τμήματα
Το 2012, η Περιοχή Κυέλα (*Kyela District*) χωρίζεται διοικητικά σε είκοσι τμήματα (σε παρένθεση αναγράφονται οι κάτοικοι κατά το 2012):

#### Αστικά Τμήματα

#### Μεικτά Τμήματα

#### Αγροτικά Τμήματα

## Γεωργία
Στην Κυέλα (*Kyela*), η παραγωγή του ρυζιού ευνοείται κυρίως από τη γεωγραφική της θέση και τις καιρικές συνθήκες. Ποτάμια όπως ο Μπάκα (*Mbaka*), Κιουίρα (*Kiwira*), Λουφιλύο (*Lufilyo*) και Σόνγκουε (*Songwe*) τα οποία ρέουν εντός της Λίμνης Μαλάουι (*Lake Malawi*) όλα τους διασχίζουν την Περιοχή Κυέλα (*Kyela District*). Αυτό κάνει την περιοχή να έχει συνεχώς υγρά εδάφη τα οποία είναι κατάλληλα για την παραγωγή του ρυζιού. Εκτός από ρύζι, η Κυέλα (*Kyela*) παράγει επίσης και άλλες καλλιέργειες όπως μπανάνες, κάσιους, φασόλια, κακάο και καρπούζια.

## Δείτε επίσης

## Σημειώσεις


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μπέυα
Κατηγορία:Επαρχία Κυέλα
Ρομαντικός προσανατολισμός

**Ο ρομαντικός προσανατολισμός**, δείχνει το βιολογικό ή το κοινωνικό φύλο με το οποίο ένα άτομο είναι πιθανότερο να έχει μια ρομαντική σχέση ή να ερωτευτεί. Χρησιμοποιείται τόσο εναλλακτικά όσο και παράλληλα με τον όρο *[[Σεξουαλικός προσανατολισμός|σεξουαλικό προσανατολισμό]]* και βασίζεται στην αντίληψη ότι η σεξουαλική έλξη δεν είναι παρά ένα μόνο στοιχείο μιας μεγαλύτερης δυναμικής. Για παράδειγμα, παρόλο που ένα πανσεξουαλικό άτομο μπορεί να αισθάνεται σεξουαλική έλξη για άτομα ανεξάρτητα από το φύλο τους, μπορεί να βιώνει ρομαντική έλξη και οικειότητα μόνο με τις γυναίκες. 

Για τους ασεξουαλικούς ανθρώπους, ο ρομαντικός προσανατολισμός θεωρείται συχνά ένα πιο χρήσιμο μέτρο έλξης παρά ο σεξουαλικός προσανατολισμός. 

Η σχέση μεταξύ σεξουαλικής και ρομαντικής έλξης εξακολουθεί να βρίσκεται υπό συζήτηση και δεν είναι πλήρως κατανοητή. 

## Ρομαντικές ταυτότητες
Οι άνθρωποι μπορούν ή και όχι, να συμμετάσχουν σε καθαρά συναισθηματικές ρομαντικές σχέσεις. Οι κύριες ταυτότητες που σχετίζονται με αυτό είναι: 

* **Αρομαντικός/ή** : Δεν υπάρχει ρομαντική έλξη προς κανέναν.
* **Ετερορομαντικός/ή** : Ρομαντική έλξη προς άτομα του αντίθετου φύλου.
* **Ομορομαντικός/ή** : Ρομαντική έλξη προς άτομα του ίδιου φύλου.
* **Αμφιρομαντικός/ή** : Ρομαντική έλξη προς άτομα και των δύο φύλων.
* **Πανρομαντικός/ή** : Ρομαντική έλξη προς άτομα οποιασδήποτε έμφυλης ταυτότητας και οποιωνδήποτε βιολογικών χαρακτηριστικών.
* **Ημιρομαντικός/ή** : Ρομαντική έλξη προς οποιαδήποτε από τις παραπάνω αλλά μόνο αφού έχουν αναπτύξει έναν βαθύ συναισθηματικό δεσμό με το άτομο που τους ενδιαφέρει.
* **Γκριρομαντικός/ή** : Βιώνουν ρομαντική έλξη σπάνια ή μόνο κάτω από συγκεκριμένες συνθήκες.

## Παραπομπές


Κατηγορία:Σεξουαλικός προσανατολισμός
Κατηγορία:ΛΟΑΤ